als_Latn dik_Latn tur_Latn
Publikimet e radhës te liderit te opozitës maqedonase Zoran Zaev sollën deshmi te politizimit te gjyqësorit ne vend. Bisedat e përgjuara te zhvilluara mes ministrave te qeverise, shefit te shërbimeve sekrete, Mijallkov dhe funksionareve te larte shtetërore zbuluan nderhyrjet ne zgjedhjen e gjykatësve dhe prokuroreve, si dhe ndikimin e tyre ne vendimet gjyqësore. Edhe kesaj here, nuk munguan politikanet shqiptare. Nje bisede mes ish-ministrit të Drejtësisë Blerim Bexheti dhe zv/kryeministrit Musa Xhaferi, tregon pazaret politike mes VMRO-së dhe BDI-së. Bexheti kërkon leje nga Xhaferi qe një vend që i takonte BDI-së në prokurori, t’ia japin VMRO-së. “Më thirri Gordana më tha një vend që është i yni t’ua leme atyre, se qenka djali një kryetari gjykate. Një vend ia kemi dhënë më herët, e di ti…Por ta kompensojmë disi, se ne jemi treguar më të gjerë.” Gjate publikimit te përgjimeve kreu i LSDM paralajmëroi se shume shpejt do te publikoje edhe materialet qe zotëron per rastin “Monstra”, ku 6 shqiptare u denuan me burgim te përjetshëm per vrasjen e 5 maqedonasve ne vitin 2012.
als_Latn